**Օլգա Սավաստյանովա** (ռուս.՝ Ольга Викторовна Савастьянова, ապրիլի 5, 1960(1960-04-05), Madmas, Ուստ-Վիմսկի շրջան, Կոմի Հանրապետություն, ՌԽՖՍՀ, ԽՍՀՄ), ռուս հասարակական և քաղաքական գործիչ, VII գումարման Պետական դումայի պատգամավոր, Միասնական Ռուսաստան խմբակցության անդամ, Պետդումայի վերահսկողության և կանոնակարգման կոմիտեի նախագահ։

Կենսագրություն
--------------

1983 թվականին Կոմի պետական մանկավարժական ինստիտուտի օտար լեզուների ֆակուլտետում ստացել է բարձրագույն մանկավարժական կրթություն «գերմաներեն և անգլերեն լեզուների ուսուցիչ» մասնագիտությամբ։ 1988 թվականին ուղղությամբ ավարտել է ՀամԼԿԵՄ Կենտկոմին կից կոմերիտական բարձրագույն դպրոցը։ 1996 թվականին սովորել է ՌԴ նախագահին առընթեր Պետական ծառայության ակադեմիայի ասպիրանտուրայում։ 1983-1991 թվականներին աշխատել է կուսակցական և կոմերիտական պաշտոններում, աշխատել է կոմերիտմիության շրջկոմի քարտուղար, Համառուսաստանյան Լենինի երիտասարդական կոմունիստական միության (ՀամԼԿԵՄ) մարզային կոմիտեի քարտուղար։ 1991-1992 թվականներին աշխատել է փոքր ձեռնարկությունների զարգացման միջազգային կենտրոնում՝ որպես փոխտնօրեն։ 1992- 1997 թվականներից աշխատել է որակավորման բարձրացման ինստիտուտում՝ որպես փոխտնօրեն։

1997 թվականից մինչև 1998 թվականն աշխատել է «KomiTEK» նավթային ընկերություն ՍՊԸ-ում որպես հասարակայնության հետ կապերի բաժնի պետ։ 1998 թվականից մինչև 1999 թվականն աշխատել է «Տեբուկնեֆտ» կառավարող ընկերություն ՍՊԸ-ում՝ որպես ընկերության գլխավոր տնօրենի տեղակալ։

1999 թվականից մինչև 2002 թվականն աշխատել է Ռուսաստանի Դաշնությունում ՄԱԿ-ի Զարգացման ծրագրի կանանց կառավարման կենտրոնում՝ որպես տնօրենի տեղակալ, 2002 թվականից մինչև 2006 թվականը՝ կենտրոնի տնօրեն։

2003 թվականի մարտին ընտրվել է Կոմիի Հանրապետության պետական խորհրդի № 4 ընտրատարածքի պատգամավոր։ 2007 թվականի մարտին կրկին ընտրվել է Կոմիի Հանրապետության պետական խորհրդի № 2 ընտրատարածքի պատգամավոր։ Եղել է Միասնական Ռուսաստան խմբակցության անդամ, ընտրվել է Պետական խորհրդի սոցիալական քաղաքականության կոմիտեի նախագահ։

2012 թվականի ապրիլի 26- ին նշանակվել է Կոմիում մարդու իրավունքների լիազոր։ 2014 թվականին ընտրվել է Համառուսաստանյան ժողովրդական ճակատի դաշնային կազմկոմիտեի կազմում։ 2016 թվականի փետրվարին ընտրվել է Կոմիի տարածաշրջանային գործկոմի նախագահ։

2016 թվականի սեպտեմբերին Պետդումա է առաջադրվել Միասնական Ռուսաստան կուսակցության ցուցակներով, մանդատների բաշխման արդյունքներով ընտրվել Է ՌԴ 7-րդ գումարման Պետդումայի պատգամավոր։

Օրինաստեղծ գործունեություն
--------------------------

2016 թվականից մինչև 2019 թվականը, VII գումարման Պետական դումայի պատգամավորի լիազորությունների կատարման ընթացքում, հանդես է եկել դաշնային օրենքների նախագծերի 48 օրենսդրական նախաձեռնությունների և փոփոխությունների համահեղինակությամբ։

Ծանոթագրություններ
------------------

1. ↑  «Савастьянова Ольга Викторовна» (ռուսերեն). Государственная Дума. Վերցված է 2019 թ․ փետրվարի 3-ին.
2. ↑  «Савастьянова, Ольга Викторовна Председатель комитета Госдумы РФ по регламенту и организации работы Государственной думы - Персона ТАСС» (ռուսերեն). ТАСС. Վերցված է 2019 թ․ փետրվարի 4-ին.
3. ↑  «Савастьянова Ольга Викторовна» (ռուսերեն). ФедералПресс. Վերցված է 2019 թ․ փետրվարի 4-ին.
4. ↑  «Савастьянова Ольга Викторовна — КомиОнлайн». komionline.ru. Վերցված է 2019 թ․ փետրվարի 4-ին.
5. ↑  «Итоги выборов в субъектах Российской Федерации 2 марта 2003 года».. Արխիվացված է օրիգինալից 2019 թ․ փետրվարի 5-ին. Վերցված է 2020 թ․ մարտի 13-ին. `{{cite web}}`: External link in ``|website=`` (օգնություն)
6. ↑  «Выборы депутатов Государственного Совета Республики Коми 4 созыва».. www.komi.com. Արխիվացված է օրիգինալից 2010 թ․ փետրվարի 10-ին. Վերցված է 2019 թ․ փետրվարի 4-ին. `{{cite web}}`: External link in ``|website=`` (օգնություն)
7. ↑  «Единая Россия официальный сайт Партии / Кто есть кто». komi.er.ru. Արխիվացված է օրիգինալից 2019 թ․ փետրվարի 4-ին. Վերցված է 2019 թ․ փետրվարի 4-ին.
8. ↑  «Приложение к постановлению Центральной избирательной комиссии Российской Федерации от 23 сентября 2016 г. N 56/541-7» (ռուսերեն). Российская газета. Վերցված է 2019 թ․ փետրվարի 4-ին.
9. ↑  «Объекты законотворчества :: Система обеспечения законодательной деятельности». sozd.duma.gov.ru. Արխիվացված է օրիգինալից 2019 թ․ սեպտեմբերի 26-ին. Վերցված է 2019 թ․ օգոստոսի 5-ին.